श्री अरुण गुप्ता कन्ने मलाटी होई। पाठक होरें दस्सेआ जे ओह् गोरखपुर जिला च इन्फरमेशन अफसर न। उ’नें ऐम. ऐस. सी. कीती दी ऐ। अरुण होरें साढ़े प्रोग्राम दी बड़ी तरीफ कीती। उ’नें दस्सेआ जे ओह् साढ़े प्रोग्रामें दी तरीफ सुनियै गै गोरखपुर थमां इत्थें आए न। जम्मू-कश्मीर बारै ओह् जे किश सोचदे हे, एह् प्रोग्राम दिक्खियै उ’नेंगी उऐ जनेहा गै मसूस होआ। उ’नें ‘संगर मालन’ ते ‘अलबेलुआ’ बड़े जादा पसिंद कीते। पर उ’नें आखेआ जे ‘संगर मालन’ ते ‘सेई हो हा’ लोक गीत नेईं हे। मैं कश्मीरी गीत बारै सैह्मती दस्सी, पर आखेआ जे ‘सेई हो हा’ लोक गीत गै।